CELEX: 62021TN0189
Language: hr
Date: 2021-04-10 00:00:00
Title: Predmet T-189/21: Tužba podnesena 10. travnja 2021. – Aloe Vera of Europe/Komisija

31.5.2021   
            
            
               HR
            
            
               Službeni list Europske unije
            
            
               C 206/39
            
         
      Tužba podnesena 10. travnja 2021. – Aloe Vera of Europe/Komisija
      (Predmet T-189/21)
      (2021/C 206/47)
      Jezik postupka: engleski
      
         Stranke
      
      
         Tužitelj: Aloe Vera of Europe BV (Amsterdam, Nizozemska) (zastupnik: B. Van Vooren, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Komisijinu Uredbu (EU) 2021/468; i
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog tužbi tužitelj se oslanja na samo jedan tužbeni razlog, koji se temelji na tome da se pobijanim aktom materijalno i postupovno krši načelo opreznosti.
      
                  1.
               
               
                  Prvi dio tužbenog razloga, koji se temelji na tome da se Komisijinom Uredbom (EU) 2021/468 (1) krši načelo opreznosti. Tužitelj ističe da načelo opreznosti dopušta preventivno regulatorno djelovanje samo kad znanstvena ocjena ukazuje na to da potencijalna opasnost premašuje razinu koja bi još uvijek bila prihvatljiva za društvo. U ovom se slučaju pobijanom uredbom zabranjuje gel unutarnjih listova aloe vere, iako je znanstvena ocjena ukazala na to da nema opasnosti za taj proizvod. Tužitelj nadalje navodi da je pobijana uredba, umjesto da se temelji na znanosti, rezultat niza proizvoljnih odluka.
               
            
                  2.
               
               
                  Drugi dio tužbenog razloga, koji se temelji na tome da je Uredba (EU) 2021/468 donesena uz postupovnu povredu načela opreznosti. Tužitelj tvrdi da Komisija nije poštovala okvir iz članka 8. Uredbe (EZ) br. 1925/2006 Europskog parlamenta i Vijeća, (2) te se pogrešno oslonila na pisani postupak iz članka 3. stavka 5. Uredbe (EU) br. 182/2011 Europskog parlamenta i Vijeća (3) te prekršila načela proporcionalnosti i nediskriminacije.
               
            
         (1)  Uredba Komisije (EU) 2021/468 оd 18. ožujka 2021. o izmjeni Priloga III. Uredbi (EZ) br. 1925/2006 Europskog parlamenta i Vijeća u pogledu botaničkih vrsta koje sadržavaju hidroksiantracenske derivate (SL 2021., L 96, str. 6.)
      
         (2)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL 2006. L 404, str. 26.) (SL posebno izdanje na hrvatskom jeziku: poglavlje 13., svezak 29., str. 136.)
      
         (3)  Uredba (EZ) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL 2011, L 55, str. 13.) (SL, posebno izdanje na hrvatskom jeziku, poglavlje 1., svezak 5., str. 291.)